Podolsk

Podolsk (Подольск) ass eng russesch Stad am Oblast Moskau, ronn 40 km südlech vu Moskau. Si ass de Verwaltungszentrum vum Rajon Podolsk an huet eng 180.000 Awunner (Stand 2010).

Duerch d'Stad fléisst d'Pachra, e rietsen Niewefloss vun der Moskwa.

 Geschicht 

Aus der zanter 1627 bekannter Klouschtersiidlung Podol (Подол) gouf mat der Attributioun vum Stadrecht 1781 Podolsk. Mam Bau vun der Eisebunnsstreck vu Moskau no Süde Richtung Kursk a weider op d'Krim huet d'Stad e grousse Schotz no vir gemaach. D'Industrialiséierung huet Enn vum 19. Joerhonnert ugefaangen. An der kommunistescher Ära ass Podolsk zu engem bedeitenden Industriezentrum mat Maschinnebau- an Zementfabrécke gewuess. Donieft hunn e puer Bildungsinstitutiounen do hire Sëtz.

Zum Kuckeswäerte gehéiert déi 1825 gebauten Dräifaltegkeetskathedral.

Zu Podolsk gëtt eng Erëmopbereedungsanlag fir ofgebrannte Kärbrennstoffelementer bedriwwen. D'Stad ass och Sëtz vum Kärreakter-Konstruktiounsbüro OKB Gidropress.

 Bevëlkerungsentwécklung 

Am Joer 2007 goufen zu Podolsk 1972 Kanner gebuer, dovu waren der 1.040 Meedercher an 932 Jongen. Déi duerchschnëttlech Liewenserwaardung an der Stad louch bei 67 Joer. Frae goufen an der Moyenne 73 a Männer 61 Joer al.

 Joer       Awunner 1897  3.800 1926  19.700 1939  72.000 1956  113.000 1967  163.000 1976  194.000 1982  206.000 Joer       Awunner 1989  209.200 1996  199.700 2000  194.300 2005  180.000 2006  179.500 2007  179.400 2008  180.000 Joer       Awunner 2009  182.400 2010  183.100

 Bekannt Podolsker 
 Sergei Alexandrowitsch Makarow (* 1973), Speerwerfer
 Denis Andrejewitsch Tolpeko (* 1975), Äishockeyspiller

 Um Spaweck 
 Offiziell Säit vun der Stad

Kategorie:Oblast Moskau